Ҡунафин Мөнир Сәхиулла улы

Ҡунафин Мөнир Сәхиулла улы (17 март 1971 йыл) — башҡорт журналисы, шағир. 2020 йылдың февраленән «Ағиҙел» журналының баш мөхәррире. Рәсәйҙең һәм Башҡортостандың Журналистар һәм Яҙыусылар (2005) союздары ағзаһы. Башҡортостан Республикаһының атҡаҙанған мәҙәниәт хеҙмәткәре (2015)Әҙәбиәт йылын ябыу тантанаһында яҙыусы Александр Прохановҡа Аксаков премияһы тапшырылды. «Башинформ» мәғлүмәт агентлығы, 2015, 17 декабрь.

 Биографияһы 
Мөнир Сәхиулла улы Ҡунафин 1971 йылдың 17 мартында Башҡорт АССР-ы Ғафури районының Сәйетбаба ауылында тыуған. 1988 йылда Рәми Ғарипов исемендәге 1-се Башҡорт республика гимназия-интернатын, 1993 йылда Башҡорт дәүләт университетының башҡорт филологияһы һәм журналистика факультетын тамамлай.

Хеҙмәт эшмәкәрлеге журналистика менән бәйле. «Йәшлек» республика йәштәре гәзитендә бүлек мөдире, яуаплы сәркәтип, баш мөхәррир урынбаҫары була, артабан «Ватандаш» журналында бүлек мөдире булып эшләй.

2012—2020 йылдарҙа «Шоңҡар» йәштәр журналының баш мөхәррире була, 2020 йылдың февраленән — «Ағиҙел» әҙәби-нәфис һәм ижтимағи-сәйәси журналының баш мөхәрриреВ трех башкирских журналах меняются главные редакторы. ИА «Башинформ», 2020, 14 февраля.

2021 йылдың 27 майында әҙип Башҡортостан Республикаһының Почёт грамотаһы менән бүләкләндеАзат Бадранов: Идея форума писателей - перевести формат работы в современные практики. ИА «Башинформ», 27 мая 2021 года

 Әҙәби ижады 
Шиғриәт, проза менән бер рәттән Мөнир Ҡунафин драматургияла ла яңынан-яңы үрҙәр яулай. Уның Стәрлетамаҡ башҡорт драма театры сәхнәләштереүендә «Тыңлайыҡ ваҡыт аҡҡанын…» философик спектаклеВ Уфе Стерлитамакский башкирский театр покажет философскую притчу «Раб Божий предполагает…» «Башинформ» мәғлүмәт агентлығы, 2015, 10 февраль тамашасы тарафынан йылы ҡабул ителде. Драматургиялағы дебюты 2005 йыл: Ғафури районының Сәйетбаба ауылы халыҡ театры уның «Бер ус бойҙай» пьесаһын ҡуя.

 Китаптары 
 Шундай мәлем: — Өфө: Китап, 2001. — бит.
 Ғүмер тигәндәре…: — Өфө: Китап, 2005. — бит.
 Тәңре өрөк ҡапҡанда: Хикәйәләр. — Өфө: Китап, 2012. — 216 бит.

 Гәзит-журналдарҙа баҫылған әҫәрҙәре 
 «Ҡартайған ҡояш аҫтында» — «Под устаревшим солнцем» хикәйәһе Саха Республикаһының «Күрүлгән» («Водопад») әҙәби журналының 2020 йылғы 2-се һанында донъя күрҙе. Уны башҡортсанан яҡут теленә Афанасий Гуринов тәржемә иткәнРассказ башкирского писателя Мунира Кунафина опубликован в Якутии. ИА «Башинформ», 7 апреля 2020 года .
 Артта — Мәскәү, «Кайназой» әҫәрҙәре Дамир Шәрәфетдинов тәржемәһендә Бельские просторы журналында баҫылдыСайт «ЕЖЕМЕСЯЧНЫЙ ОБЩЕСТВЕННО-ПОЛИТИЧЕСКИЙ ЛИТЕРАТУРНО-ХУДОЖЕСТВЕННЫЙ ЖУРНАЛ „Бельские просторы“». Авторы «Бельских Просторов»: Кунафин Мунир .

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған мәҙәниәт хеҙмәткәре (2015)
 Республика Башлығы грантына ойошторолған «Яңы офоҡтар» әҙәби бәйгеһе еңеүсеһе (2015)Офоғобоҙ яҡты. «Башҡортостан» гәзите, 2015, 21 ноябрь
 Бөтә Рәсәй Василий Шукшин исемендәге хикәйәләр конкурсы лауреаты.
 Рәшит Солтангәрәев исемендәге республика хикәйәләр конкурсы лауреаты.
 «Илһам шишмәләре» төбәк-ара шиғыр фестивале лауреаты (2005).
 Башҡортостан Республикаһының Почёт грамотаһы (2021)

 Иҫкәрмәләр 

 Әҙәбиәт 
 Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
 Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.

 Һылтанмалар 
 Әҙәбиәт йылын ябыу тантанаһында яҙыусы Александр Прохановҡа Аксаков премияһы тапшырылды. «Башинформ» мәғлүмәт агентлығы, 2015, 17 декабрь
 Офоғобоҙ яҡты. «Башҡортостан» гәзите, 2015, 21 ноябрь
 В Уфе Стерлитамакский башкирский театр покажет философскую притчу «Раб Божий предполагает…» «Башинформ» мәғлүмәт агентлығы, 2015, 10 февраль</ref>.
 Сайт «Ежемесячный общественно-политический литератруно-художественный журнал „Бельские просторы“». Авторы «Бельских Просторов»: Кунафин Мунир 

Категория:Рәми Ғарипов исемендәге 1-се Башҡорт республика гимназия-интернатын тамамлаусылар
Категория:Башҡорт дәүләт университетын тамамлаусылар
Категория:Журналистар
Категория:Башҡортостан журналистары
Категория:XX быуат журналистары
Категория:XXI быуат журналистары
Категория:«Йәшлек» гәзите журналистары
Категория:«Ватандаш» журналы хеҙмәткәрҙәре
Категория:«Шоңҡар» журналы баш мөхәррирҙәре
Категория:Башҡортостандың атҡаҙанған мәҙәниәт хеҙмәткәрҙәре
Категория:«Ағиҙел» журналы баш мөхәррирҙәре